ஜெஃப்ரி ஆர்ச்சர் லண்டன் மாநகர மகப்பேறு மருத்துவ மனையில் பிறந்தார். 
அவரது குடும்பம் கடற்கரையை ஒட்டியுள்ள சாமர்செட் என்னும் பகுதியின் வெஸ்டன்-சூப்பர்-மேர் என்னுமிடத்திற்குக் குடி சென்றபோது அவர் பிறந்து இரண்டு வாரங்களே ஆகியிருந்தன. இந்த இடத்தில்தான் அவர் தனது ஆரம்ப கால வாழ்க்கையின் பெரும்பகுதியைக் கழித்தார். 
ஆர்ச்சர் பிறக்கையில் அவரது தந்தையான வில்லியமின் வயது அறுபத்து நான்கு. 
ஆர்ச்சருக்கு பதினைந்து வயதாக இருக்கையில் அவரது தந்தை இறந்தார். 1951வது வருடம், சாமர் செட்டில் உள்ள வெலிங்டன் பள்ளியில் (பொதுப்பள்ளியான வெலிங்டன் கல்லூரியுடன் இதைக் குழப்பிக் கொள்ளக் கூடாது; ஆர்ச்சரின் ஆரம்ப கால நூல்களின் வழியாக அவர் வாழ்க்கை வரலாறை அறிய முயன்றால் இது சாத்தியமே.) ஆர்ச்சர் கல்வி உதவி நிதி வென்றார். இந்தக் காலகட்டததில் அவரது அன்னை லோலா வெஸ்ட்-சூப்பர்-மேர் பகுதியின் உள்ளூர் பத்திரிகையில் "ஓவர் தி டீகப்ஸ்" என்னும் பத்தியில், அவரது மகன் செய்த சாகசங்களைப் பற்றி, 'டுப்பென்ஸ்' என்னும் ஒரு சிறு கட்டுரையை எழுதினார். இதன் விளைவாக, வெலிங்டன் பள்ளியில் ஆர்ச்சர் மிகுந்த கேலிக்கும் அச்சுறுத்தலுக்கும் உள்ளானார்.

ஆங்கில இலக்கியம், கலை மற்றும் சரித்திரம் ஆகியவற்றில் ஓ-நிலைகள் என்னும் அளவில் தேர்ச்சி பெற்ற பிறகு, ஆர்ச்சர் பள்ளியிலிருந்து நீங்கி,ராணுவம் மற்றும் காவல் துறைகளில் பயிற்சி பெறுவதையும் உள்ளிட்டுப் பல விதமான தொழில்களில் ஈடுபடலானார். 
இது சில மாதங்களே நீடித்தது. ஆனால், ஒரு உடற்பயிற்சி ஆசிரியராக அவர் சிறந்து விளங்கினார். முதலில் ஹாம்ப்ஷையர் நகரின் விகார்'ஸ் ஹில் பள்ளியிலும், பின்னர் கெண்ட்டில் உள்ள மிகுந்த கௌரவத்துக்குரியதான டோவர் கல்லூரியிலும் அவர் இப்பணி புரிந்தார். 
ஒரு ஆசிரியராக, அவர் மாணவர்களின் நன்மதிப்பைப் பெற்றிருந்தார்; மேலும் பிறரை ஊக்குவிக்கும் திறனை அவர் மிகுந்த அளவில் பெற்றிருந்ததாகவும் சிலரால் கூறப்பட்டது.

மேலவை உறுப்பினர் பதவி
"டெய்லி ஸ்டார்" அவதூறு வழக்கு
ஆரம்பகால வாழ்க்கையும் பின்னணியும்
ஆக்ஸ்ஃபோர்ட்